Document ID: 32008D0804

ROZHODNUTIE KOMISIE
zo 17. októbra 2008,
ktorým sa mení a dopĺňa rozhodnutie 2004/211/ES, pokiaľ ide o záznamy týkajúce sa Brazílie, Čiernej hory a Srbska v zozname tretích krajín a ich častí, z ktorých je povolený dovoz živých zvierat čeľade koňovitých a ich spermy, vajíčok a embryí do Spoločenstva
[oznámené pod číslom K(2008) 6024]
(Text s významom pre EHP)
(2008/804/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho spoločenstva,
so zreteľom na smernicu Rady 90/426/EHS z 26. júna 1990 o zdravotnom stave zvierat v súvislosti s presunom a dovozom zvierat čeľade koňovitých (equidae) z tretích krajín (1), a najmä na jej článok 12 ods. 1 a 4 , na úvodnú vetu jej článku 19 a na článok 19 body (i) a (ii),
so zreteľom na smernicu Rady 92/65/EHS z 13. júla 1992, ktorou sa ustanovujú veterinárne požiadavky na obchodovanie so zvieratami, spermou, vajíčkami a embryami, na ktoré sa nevzťahujú veterinárne požiadavky ustanovené v osobitných právnych predpisoch Spoločenstva uvedených v prílohe A oddiele I k smernici 90/425/EHS (2), a najmä na jej článok 17 ods. 3 písm. a),
keďže:
(1)
V smernici 90/426/EHS sa stanovujú veterinárne podmienky pre dovoz živých zvierat čeľade koňovitých do Spoločenstva. Stanovuje sa v nej, že dovoz zvierat čeľade koňovitých do Spoločenstva je povolený z tretích krajín alebo z častí ich územia, ktoré boli počas obdobia minimálne šesť mesiacov bez výskytu sopľavky.
(2)
V rozhodnutí Komisie 2004/211/ES zo 6. januára 2004, ktorým sa ustanovuje zoznam tretích krajín a častí ich územia, z ktorých členské štáty povoľujú dovoz živých zvierat koňovitých a ich spermy, oocytov a embryí (3) sa uvádza zoznam tretích krajín alebo ich častí, kde platí regionalizácia, z ktorých členské štáty povoľujú dovoz zvierat čeľade koňovitých a ich spermy, vajíčok a embryí a uvádzajú sa ďalšie podmienky uplatniteľné na takýto dovoz. Tento zoznam je uvedený v prílohe I k danému rozhodnutiu.
(3)
Venezuelská encefalomyelitída koní a sopľavka sa vyskytujú v častiach územia Brazílie a preto sa dovoz zvierat čeľade koňovitých a v nadväznosti na to ich spermy, vajíčok a embryí povoľuje iba z častí územia tejto krajiny, ktoré sú bez výskytu tejto choroby, označených ako „BR-1“ v stĺpci 4 prílohy I k rozhodnutiu 2004/211/ES. Štát São Paulo je uvedený na tomto zozname.
(4)
V septembri 2008 Brazília oznámila Svetovej organizácii pre zdravie zvierat (OIE) potvrdenie prípadu sopľavky u koňa na predmestí štátu São Paulo. Keďže tento štát už nie je bez výskytu sopľavky, mal by sa vymazať zo zoznamu stanoveného v prílohe I k rozhodnutiu 2004/211/ES.
(5)
Vzhľadom na informácie a záruky, ktoré poskytla Brazília, je však možné umožniť časti územia štátu São Paulo na obmedzené časové obdobie opakovaný vstup registrovaných koní po dočasnom vývoze v súlade s požiadavkami rozhodnutia Komisie 93/195/EHS z 2. februára 1993 o veterinárnych podmienkach a o veterinárnej certifikácii pre opakovaný vstup koní určených na dostihy, súťaže a kultúrne podujatia po dočasnom vývoze (4).
(6)
Okrem toho, na zozname uvedenom v prílohe I k rozhodnutiu 2004/211/ES by sa malo zohľadniť oddelenie colných území Čiernej Hory a Srbska a tieto dve tretie krajiny by mali byť na zozname uvedené oddelene, čím sa umožní dovoz živých zvierat čeľade koňovitých, ich spermy, vajíčok a embryí z Čiernej hory ako aj zo Srbska za rovnakých dodatočných podmienok ako sú podmienky v súčasnosti špecifikované v uvedenej prílohe pre „Srbsko a Čiernu Horu“.
(7)
Príloha I k rozhodnutiu 2004/211/ES by sa preto mala zodpovedajúcim spôsobom zmeniť a doplniť.
(8)
Opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO ROZHODNUTIE:
Článok 1
Príloha I k rozhodnutiu 2004/211/ES sa mení a dopĺňa takto:
1.
záznam týkajúci sa Brazílie sa nahrádza takto:
„BR
Brazília
BR-0
Celá krajina
-
-
-
-
-
-
-
-
-
-
BR-1
Štáty:
Rio Grande do Sul, Santa Catarina, Paraná, Mato Grosso do Sul, Goiás, Minas Gerais, Rio de Janeiro, Espíritu Santo, Rodónia, Mato Grosso
D
X
X
X
X
X
X
X
X
X
BR-2
Sociedade Hipica Paulista, letisko Viracopos a diaľnica medzi dvomi premisami v štáte São Paulo
D
-
X
-
-
-
-
-
-
-
Platné do 15.11.2008“
2.
tento záznam týkajúci sa Čiernej hory sa vkladá medzi záznam týkajúci sa Maroka a záznam týkajúci sa Bývalej juhoslovanskej republiky Macedónsko:
„ME
Čierna Hora
ME-0
Celá krajina
B
X
X
X
X
X
X
X
X
X“
3.
tento záznam týkajúci sa Srbska sa vkladá medzi záznam týkajúci sa Kataru a záznam týkajúci sa Ruska:
„RS
Srbsko
RS-0
Celá krajina
B
X
X
X
X
X
X
X
X
X“
4.
záznam týkajúci sa Srbska a Čiernej Hory sa vypúšťa.
Článok 2
Toto rozhodnutie je určené členským štátom.
V Bruseli 17. októbra 2008

Labels: 3
18
6